દરમિયાન એવી જાહેરાત થઈ છે કે બંને દેશના ટોચના નેતાઓ એક બીજા સાથે વાતચીત કરી શકે તે માટે નવી હોટલાઇન નાખી દેવાઈ છે. જૂની હોટલાઇન સરહદ પર આવેલા પોનમુનજોમ નામના એક નાના ગામમાં રાખવામાં આવી છે. તે બે વર્ષ પહેલાં બંધ થઈ ગઈ હતી, પણ 2018માં ફરી શરૂ કરાઈ છે. જોકે તે બંને દેશોના અધિકારીઓ માટે છે, પણ નવી હોટલાઇન દક્ષિણ કોરિયાના પ્રમુખના કાર્યાલયમાં રાખવામાં આવી છે. 20 એપ્રિલે જ તેનું ઉદ્ધાટન કરવામાં આવ્યું છે. સામો છેડો વિદેશ વિભાગના કાર્યાલયમાં રાખવામાં આવ્યો છે. વિદેશ વિભાગ ઉત્તર કોરિયાના સર્વેસર્વા કિમ જોંગ-ઉન પોતે જ સંભાળે છે. 27 એપ્રિલે બંને દેશોના નેતાઓ વચ્ચે શીખર મંત્રણા થવાની છે. તે પહેલાં બંને નેતાઓ એકવાર આ હોટલાઇન પર વાતચીત કરશે તેવી શક્યતા છે.